Likumprojekts

**Grozījumi Kredītu reģistra likumā**

Izdarīt Kredītu reģistra likumā (Latvijas Vēstnesis, 2012, 92.nr.; 2013, 187.nr.) šādus grozījumus:

1. Papildināt 1.panta 2.punktu ar "f" un "g" apakšpunktu šādā redakcijā:

"f) Latvijā reģistrēta valsts kapitālsabiedrība, kura zaudējusi Latvijā reģistrētas kredītiestādes statusu, ja tā īsteno valsts attīstības un atbalsta programmas, un tai līdzvērtīga kapitālsabiedrība, kurā visas kapitāla daļas vai balsstiesīgās akcijas pieder valsts kapitālsabiedrībai,

g) Latvijā reģistrēta kapitālsabiedrība, kura īsteno valsts attīstības un atbalsta programmas un kura pārņem no klienta līguma vai klienta galvinieka līguma izrietošās tiesības un saistības vai prasījuma tiesības no šā panta 2.punkta "f" apakšpunktā minētās kapitālsabiedrības;".

2. Papildināt 2.pantu ar 4.punktu šādā redakcijā:

"4) sniegt ieguldījumu Eiropas Centrālo banku sistēmas uzdevumu izpildes veicināšanā.".

3. Izteikt 4.panta sesto daļu šādā redakcijā:

"(6) Izmantojot reģistrā iekļautās ziņas šajā likumā paredzētajam mērķim, Latvijas Bankai un Finanšu un kapitāla tirgus komisijai ir tiesības sniegt šīs ziņas Latvijas, citu valstu un Eiropas Savienības institūcijām.".

Finanšu ministrs A.Vilks

06.12.2013. 16:05

163

M. Stepiņš

67095490, maris.stepins@fm.gov.lv

H.Ozols

67022378, Harijs.Ozols@bank.lv